છેલ્લા ૪ માસથી જામનગરમાં ગમે તે થાંભલે, ગમે તેટલા દિવસો સુધી જાહેરાતના પાટીયા ટીંગાડી જવા સામે કોઈ પગલા ન લેવાતા હોવાનું જે તે ધંધાર્થીઓને ધ્યાનમાં આવતાં તેમજ જુદા જુદા પાંચેય ઝોનમાં કોન્ટ્રાકટર નક્કી નહીં થયા હોવાથી અમુક સાંઠગાંઠીયા લોકો પેધી ગયા હોય તેમ મ્યુ. કોર્પો. માંથી બે પાંચ દિવસની મંજુરી મેળવીને મહિનો-બે મહિના અને જ્યાં સુધી એસ્ટેટ શાખા આ પાટીયા ઉતારે નહીં ત્યાં સુધી શહેરમાં મોકાના વિસ્તારો શોધી શોધીને પાટીયા ટીંગાડી જાય છે.